# 1. apríl

|  |
| --- |
| Mar – **Apríl** – Maí |
| Su | Má | Þr | Mi | Fi | Fö | La |
|  |  |  | 1 | 2 | 3 | 4 |
| 5 | 6 | 7 | 8 | 9 | 10 | 11 |
| 12 | 13 | 14 | 15 | 16 | 17 | 18 |
| 19 | 20 | 21 | 22 | 23 | 24 | 25 |
| 26 | 27 | 28 | 29 | 30 |
|
| 2026 Allir dagar |

**1. apríl** er 91. dagur ársins (92. á hlaupári) samkvæmt gregoríska tímatalinu. 274 dagar eru eftir af árinu.

## Atburðir

* 457 - Hershöfðinginn Majoríanus var hylltur vestrómverskur keisari af hermönnum sínum eftir sigur á Alemönnum við Maggiore-vatn.
* 1240 - Hákon ungi Hákonarson var krýndur meðkonungur föður síns í Noregi.
* 1340 - Niels Ebbesen drap Geirharð 3. hertoga af Holtsetalandi í Randers.
* 1605 - Alessandro Ottaviano de'Medici varð Leó 11. páfi.
* 1621 - Íbúar Plymouth-nýlendunnar gerðu sinn fyrsta samning við indíána.
* 1807 - Trampe stiftamtmaður setti reglugerð um brunavarnir í Reykjavík. Bannað var að reykja pípu innanhúss og nálægt eldfimum efnum.
* 1855 - Einkaréttur Dana til verslunar á Íslandi var aflagður og máttu Íslendingar eftir það versla við allar þjóðir.
* 1867 - Fyrsta nemendafélag Menntaskólans í Reykjavík, Bandamannafélagið, var stofnað.
* 1871 - Fjárhagur Íslands og Danmerkur var aðskilinn og íslensk króna varð til.
* 1873 - Hilmar Finsen varð fyrsti landshöfðingi Íslands. Hann var áður stiftamtmaður en síðar borgarstjóri í Kaupmannahöfn.
* 1891 - Wrigley-fyrirtækið var stofnað í Chicago í Bandaríkjunum.
* 1896 - Álafoss hóf ullarvinnslu.
* 1905 - Gullæðið í Reykjavík hófst þegar fullyrt var um gullfund í Vatnsmýri.
* 1924 - Adolf Hitler var dæmdur í fimm ára fangelsi fyrir þátttöku sína í valdaránstilraun í München árið 1923. Hann sat þó aðeins inni í níu mánuði.
* 1936 - Alþýðutryggingalög gengu í gildi á Íslandi.
* 1955 - Hátíðahöld til að minnast aldarafmælis frjálsrar verslunar fóru fram á Íslandi.
* 1955 - Aprílgabb birtist í *Tímanum* um væntanlegan fund æðstu ráðamanna heims í Reykjavík. Slíkur fundur varð ekki á dagskrá fyrr en 31 og hálfu ári síðar, 10. október 1986.
* 1965 - Stór-Lundúnasvæðið var formlega skipulagt sem sýsla á Englandi.
* 1970 - Richard Nixon undirritaði Public Health Cigarette Smoking Act sem bannaði sígarettuauglýsingar í sjónvarpi.
* 1976 - Tölvufyrirtækið Apple var stofnað af Steve Jobs, Steve Wozniak og Ronald Wayne.
* 1976 - Postverk Føroya tók við póstþjónustu í Færeyjum af Post- og Telegrafvæsnet.
* 1976 - Opinbera lestarfyrirtækið Conrail var stofnað í Bandaríkjunum til að taka við rekstri 13 gjaldþrota járnbrauta.
* 1979 - Barnastöðin Pinwheel Network breytti nafni sínu í Nickleodeon og hóf útsendingar á ýmsum kapalkerfum Warner.
* 1979 - Austurrískir lögreglumenn handtóku lærlinginn Andreas Mihavecz, lokuðu hann inni í fangaklefa og gleymdu honum svo. Hann fannst aftur fyrir tilviljun 17 dögum síðar og hafði lifað af með því að sleikja raka af veggjum klefans.
* 1981 - Íslenska hljómsveitin Grýlurnar var stofnuð.
* 1981 - Sumartími var tekinn upp í Sovétríkjunum.
* 1984 - Marvin Gaye, söngvari, var skotinn til bana af föður sínum.
* 1984 - Kringvarp Føroya hóf sjónvarpsútsendingar.
* 1986 - Sector Kanda: Kommúnistar í Nepal reyndu valdarán með því að ráðast á lögreglustöðvar í Katmandú.
* 1987 - Taílensk-austurríski orkudrykkurinn Red Bull kom á markað í Austurríki.
* 1990 - Seyðisfjarðarkaupstaður og Seyðisfjarðarhreppur vou sameinaðir undir merkjum Seyðsfjarðarkaupstaðar.
* 1991 - Bandaríska sjónvarpsstöðin Comedy Central hóf göngu sína í kapalkerfi.
* 1992 - Blóðbaðið í Bijeljina hófst þegar vopnaðir serbneskir hópar hófu að myrða óbreytta borgara í Bijeljina í Bosníu.
* 1995 - Dialog Telekom hóf rekstur fyrsta GSM-nets Srí Lanka.
* 1996 - Sveitarfélagið Halifax var myndað úr fjórum eldri sveitarfélögum.
* 1997 - Hale-Bopp-halastjarnan náði sólnánd.
* 1997 - Teiknimyndaþættirnir *Pokémon* hófu göngu sína á TV Tokyo.
* 1997 - Borgarhverfið Užupis í Vilnius lýsti yfir sjálfstæði sem „lýðveldið Užupis“.
* 1998 - Vefmiðillinn Vísir stofnaður.
* 1999 - Kanadíska fylkið Nunavut varð til úr austurhluta Norðvesturhéraðanna.
* 2000 - Siglingamiðstöðin Weymouth and Portland National Sailing Academy var opnuð.
* 2001 - Slobodan Milošević, fyrrverandi forseti Júgóslavíu gaf sig fram við sérsveitir lögreglu.
* 2001 - Flugslysið á Hainan: Bandarísk njósnaflugvél lenti í árekstri við kínverska orrustuflugvél. Kínverski flugmaðurinn fannst aldrei en 10 manna áhöfn bandarísku flugvélarinnar nauðlenti í Kína, var handtekin og haldið í 10 daga.
* 2001 - Hjónabönd samkynhneigðra voru heimiluð með nýjum lögum í Hollandi.
* 2002 - Holland lögleiddi aðstoð við sjálfsvíg fyrst landa.
* 2007 - Íslenska fjarskiptafyrirtækið Míla ehf var stofnað.
* 2008 - Stærsta rán í sögu Danmerkur var framið í peningageymslu í Glostrup. Ræningjarnir komust undan með 62 milljónir.
* 2009 – Albanía og Króatía gengu í NATÓ.

* 2012 - Flokkur Aung San Suu Kyi, Lýðræðisbandalagið, vann meirihluta lausra þingsæta í aukakosningum í Mjanmar.
* 2017 - Mocoa-skriðan: Yfir 300 fórust í skriðum í Kólumbíu.
* 2020 – Ríkisstjórn Jemen lét lausa yfir 470 fanga vegna ótta við útbreiðslu COVID-19 í fangelsum landsins.
* 2022 - Forseti Srí Lanka, Gotabaya Rajapaksa, lýsti yfir neyðarástandi eftir víðtæk mótmæli vegna bágs efnahagsástands.
* 2023 - Aðalvídeóleigan, síðasta vídeóleigan með VHS og DVD á Íslandi, hætti starfsemi.
* 2024 - Þýskaland lögleiddi einkaneyslu á 25 grömmum á kannabis.
* 2025 - Eldgosin við Sundhnúksgíga: Lítið eldgos hófst suðaustan við fjallið Þorbjörn norðan Grindavíkur. Það hófst um morguninn en var lokið um kvöldið.

## Fædd

* 1545 - Peder Claussøn Friis, norskur fornfræðingur (d. 1614).
* 1640 - Georg Mohr, danskur stærðfræðingur (d. 1697).
* 1755 - Jean Anthelme Brillat-Savarin, franskur matmaður (d. 1826).
* 1815 - Otto von Bismarck, stjórnmálamaður (d. 1898).
* 1873 - Sergei Rachmaninoff, tónskáld, píanóleikari og stjórnandi (d. 1943).
* 1920 - Toshirō Mifune, japanskur leikari (d. 1997).
* 1920 - Hjörtur Eldjárn Þórarinsson, íslenskur bóndi á Tjörn í Svarfaðardal (d. 1996).
* 1929 - Milan Kundera, tékkneskur rithöfundur.
* 1930 - Ásta Sigurðardóttir, íslenskur rithöfundur (d. 1971).
* 1932 - Debbie Reynolds, bandarísk leikkona (d. 2016).
* 1940 - Wangari Maathai, kenískur líffræðingur (d. 2011).
* 1949 - Gil Scott-Heron, bandarískur tónlistarmaður (d. 2011).
* 1949 - Paul Manafort, bandarískur stjórnmálamaður.
* 1950 - Samuel Alito, bandarískur hæstaréttardómari.
* 1958 - Milton Queiroz da Paixão, brasilískur knattspyrnumaður.
* 1961 - Susan Boyle, skosk söngkona.
* 1963 - Joe Wright, bandarískur körfuknattleiksmaður.
* 1968 - Alexander Stubb, finnskur stjórnmálamaður.
* 1971 - Method Man, bandarískur tónlistarmaður.
* 1972 - Björn Höcke, þýskur stjórnmálamaður.
* 1975 - Washington Stecanela Cerqueira, brasilískur knattspyrnumaður.
* 1979 - Ivano Balić, króatískur handknattleiksmaður.
* 1980 - Teitur Björn Einarsson, íslenskur stjórnmálamaður.
* 1983 - Ólafur Ingi Skúlason, íslenskur knattspyrnumaður.
* 1985 - Jelena Berkova, rússnesk klámmyndaleikkona og söngkona.
* 1987 - José Ortigoza, paragvæskur knattspyrnumaður.
* 1996 - Trausti Breiðfjörð Magnússon, íslenskur stjórnmálamaður.

## Dáin

* 1132 - Húgó frá Châteauneuf, biskup í Grenoble (f. 1052).
* 1204 - Elinóra af Akvitaníu, drottning Frakklands og síðar Englands.
* 1205 - Amalrekur 1., konungur Kýpur og Jerúsalem (f. 1145).
* 1412 - Albrekt af Mecklenburg, Svíakonungur 1363–1389 (f. 1336).
* 1441 - Blanka 1., drottning Navarra (f. 1387).
* 1637 - Niwa Nagashige, japanskur stríðsherra (f. 1571).
* 1684 - Roger Williams, enskur guðfræðingur (f. 1603).
* 1868 - Rasoherina, drottning Madagaskar (f. 1814).
* 1922 - Karl 1. Austurríkiskeisari (f. 1887).
* 1922 - Henri-Paul Motte, franskur listmálari (f. 1846).
* 1927 - Eymundur Jónsson, íslenskur járnsmiður og bóndi (f. 1840).
* 1976 - Max Ernst, þýskur listmálari (f. 1891).
* 1984 - Marvin Gaye, bandarískur söngvari (f. 1939).
* 1990 - Carlos Peucelle, argentínskur knattspyrnumaður (f. 1908).
* 1996 - Hjörtur Eldjárn Þórarinsson, bóndi á Tjörn í Svarfaðardal (f. 1920).
* 2001 - Jalil Zandi, íranskur flugmaður (f. 1951).
* 2002 - Jón Múli Árnason, íslenskur útvarpsmaður og tónskáld (f. 1921).
* 2013 - Herdís Þorvaldsdóttir, íslensk leikkona (f. 1923).
* 2025 - Val Kilmer, bandarískur leikari (f. 1959).

## Hefðir

* Aprílgabb

## Heimildir